**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ- Ρόδος, 19 / 04/ 2023**

**ΑΠΟΧΕΤΕΥΣΗΣ ΔΗΜΟΥ ΡΟΔΟΥ**

**2Ο ΧΛΜ. ΕΘΝΙΚΗΣ ΟΔΟΥ ΡΟΔΟΥ – ΛΙΝΔΟΥ**

**Τ.Κ. 85100 ΡΟΔΟΣ**

**ΑΝΑΚΟΙΝΩΣΗ**

**ΓΙΑ ΤΗΝ ΠΡΟΣΛΗΨΗ ΥΔΡΟΝΟΜΕΩΝ ΑΡΔΕΥΣΗΣ**

**ΜΕ ΣΥΝΑΨΗ**

**ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ**

**Ο Πρόεδρος της ΔΕΥΑ Ρόδου έχοντας υπόψη:**

1. Τις διατάξεις του Ν. 1069/80 περί σύστασης και λειτουργίας των Δ.Ε.Υ.Α.
2. Τις διατάξεις της από 28.3/15.4.1957 Β.Δ. «Περί της αστυνομίας επί των Αρδευτικών Υδάτων» (ΦΕΚ 60 Α’), όπως ισχύει.
3. Τις διατάξεις του άρθρου 94 του Ν.4483/17 σύμφωνα με τις οποίες η πρόσληψη των υδρονομέων άρδευσης από τις Δ.Ε.Υ.Α. πραγματοποιείται, σύμφωνα με το Β.Δ. 28.3/15.4.1957 (Α’ 60), χωρίς να απαιτείται έγκριση της Επιτροπής ΠΥΣ 33/2006 (Α’ 280) ή άλλου οργάνου και κατά παρέκκλιση των οριζόμενων στο ν.2190/1994 (Α΄28).
4. Τις διατάξεις της παραγράφου 5 του άρθρου 58 του ν.3966/1994, όπου στις εξαιρέσεις του ν.3812/2009 προστίθενται και οι υδρονομείς άρδευσης.
5. Την υπ’ αριθμ.πρωτ.39456/17.11.2017 Εγκύκλιο 33 του Υπουργείου Εσωτερικών, περί εφαρμογής των διατάξεων του ν.4483/2017.
6. Την υπ’ αριθμ. πρωτ. 2956/16.03.2023εισήγηση του Διευθυντή Υδάτων με θέμα «’Έκτακτο προσωπικό άρδευσης».
7. Την υπ’ αριθμ. πρωτ. 2970/16.03.2023 βεβαίωση Πιστώσεων της Προϊσταμένης Οικονομικής Διαχείρισης.
8. Την υπ’ αρ**. 140 / 17-03-2023** (ΑΔΑ:ΩΖΕΤΟΛ3Δ-ΚΕΜ) απόφαση του Διοικητικού Συμβουλίου της ΔΕΥΑΡ.

**Ανακοινώνει**

**Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά τριάντα οκτώ (38) ατόμων, στις κάτωθι Δημοτικές Ενότητες και Τοπικές Κοινότητες του Δήμου Ρόδου για το έτος 2023 ως εξής:**

|  |  |  |  |
| --- | --- | --- | --- |
| Δ.Ε. ΑΡΧΑΓΓΕΛΟΥ | ΑΡΧΑΓΓΕΛΟΥ | 8 | 17 |
| ΜΑΛΩΝΑΣ | 5 |
| ΜΑΣΣΑΡΩΝ | 4 |
| Δ.Ε. ΑΦΑΝΤΟΥ | ΑΦΑΝΤΟΥ | 3 | 4 |
| ΑΡΧΙΠΟΛΗΣ | 1 |
| Δ.Ε. ΛΙΝΔΙΩΝ | ΚΑΛΑΘΟΥ | 2 | 2 |
| Δ.Ε. ΝΟΤΙΑΣ ΡΟΔΟΥ |  | 2 | 2 |
| Δ.Ε. ΑΤΤΑΒΥΡΟΥ |  | 4 | 4 |
| Δ.Ε. ΚΑΜΕΙΡΟΥ |  | 3 | 3 |
| Δ.Ε. ΚΑΛΛΙΘΕΑΣ |  | 3 | 3 |
| Δ.Ε. ΠΕΤΑΛΟΥΔΩΝ |  | 3 | 3 |
| **ΣΥΝΟΛΟ ΥΔΡΟΝΟΜΕΩΝ** | | | **38** |

Η πρόσληψη κρίνεται αναγκαία προκειμένου να καλυφθούν άμεσα οι ανάγκες διανομής αρδευτικών υδάτων στους καλλιεργητές των ανωτέρω Δημοτικών Ενοτήτων και Τοπικών Κοινοτήτων.

Η Αρδευτική περίοδος ορίζεται από **01/05/2023 έως 31/10/2023.**

**Απαραίτητα δικαιολογητικά συμμετοχής**

1. **Απαιτούμενα Προσόντα**

**Για να επιλεγεί** κάποιος ως υδρονομέας πρέπει:

α. Να έχει την Ελληνική ιθαγένεια.

β. Να έχει συμπληρώσει το 23ο έτος της ηλικίας του και να μην έχει υπερβεί το 60ο.

γ. Να γνωρίζει ανάγνωση και γραφή.

**Δεν μπορούν να επιλεγούν υδρονομείς:**

Οι καταδικασθέντες σε ποινή συνεπαγόμενη κατά το νόμο στέρηση της ικανότητας του διορισμού ως δημοσίου υπαλλήλου, εφ’ όσον διαρκέσει η στέρηση αυτή.

1. **Απαιτούμενα Δικαιολογητικά**

Οι ενδιαφερόμενοι θα υποβάλουν **σχετική αίτηση συμμετοχής – προτίμησης**, στην οποία υποχρεωτικά θα δηλώνουν την Τοπική Κοινότητα στην οποία επιθυμούν να απασχοληθούν.

Κάθε υποψήφιος έχει δικαίωμα να **υποβάλλει μόνο μία (1) αίτηση για μία (1) θέση υδρονομέα**.

**Μαζί με την αίτηση θα πρέπει να υποβληθούν και τα παρακάτω δικαιολογητικά:**

1. **Πιστοποιητικό οικογενειακής κατάστασης περί της εγγραφής του υποψηφίου στο μητρώο αρρένων. Στο πιστοποιητικό πρέπει να φαίνεται και η χρονολογία της γέννησης.**
2. **Φωτοαντίγραφο της αστυνομικής ταυτότητας.**

**Με την επιλογή προσκομίζονται επιπλέον**:

1. **Αντίγραφο δελτίου ποινικού μητρώου.**
2. **Αριθμός μητρώου Ι.Κ.Α (από επίσημο έγγραφο).**
3. **Βεβαίωση Α.Μ.Κ.Α. (από επίσημο έγγραφο).**
4. **Φωτοαντίγραφο του τελευταίου εκκαθαριστικού σημειώματος.**
5. **Αριθμό Φορολογικού Μητρώου (Α.Φ.Μ.)**
6. **Πιστοποιητικό Οικογενειακής Κατάστασης**
7. **Φωτοαντίγραφο τραπεζικού λογαριασμού Πειραιώς** (στον οποίο να είναι το πρώτο όνομα).

Η επιλογή και ο διορισμός μπορεί να γίνει και πριν την προσκόμιση των πιστοποιητικών, εφ’ όσον υποβληθεί υπεύθυνη δήλωση του υποψηφίου περί της συνδρομής των προσόντων και λοιπών προϋποθέσεων της εκλογής. Υποχρεούται όμως ο διορισθείς να προσκομίσει τα παραπάνω δικαιολογητικά εντός ευλόγου προθεσμίας από τον διορισμό, αλλιώς απολύεται άνευ οιασδήποτε διατυπώσεως ή αποζημιώσεως. Η προθεσμία αυτή δεν δύναται να είναι μεγαλύτερη των **30 ημερών** από την κοινοποίηση του εγγράφου του διορισμού.

1. **Επιλογή υδρονομικών οργάνων**

Τα υδρονομικά όργανα θα **επιλεγούν από το Διοικητικό Συμβούλιο της ΔΕΥΑΡ.**

Ο διορισμός των υδρονομέων αφορά μόνο για την χρονική διάρκεια της αρδευτικής περιόδου, όπως αυτή ορίστηκε παραπάνω.

Οι **αποδοχές** των επιλεγμένων υδρονομέων θα καθορισθούν σύμφωνα με τις διατάξεις του **Ν.4354/2015.**

1. **Καθήκοντα Υδρονομέων** (σύμφωνα με το Β.Δ. 28.3/15.4.1957 [ ΦΕΚ.60 Α’] «Περί αστυνομίας επί των αρδευτικών υδάτων»). Ειδικότερα, συνοψίζονται στα κάτωθι:

α) Η επιτήρηση της κανονικής ροής των αρδευτικών υδάτων και η διανομή αυτών κατά τον ισχύοντα κανονισμό αρδεύσεως ή εάν δεν υπάρχει κανονισμός, κατά τις επικρατούσες συνθήκες και την καθιερωμένη σειρά αρδεύσεως.

β) Η επιμέλεια της καλής συλλογής και διοχετεύσεως των αρδευτικών υδάτων και η επιτήρηση της ροής αυτών στους αρδευτικούς αύλακες, μέχρι της, εις έκαστο αρδευόμενο κτήμα, εκχύσεώς τους.

γ) Η φύλαξη και η προστασία των πάσης φύσεως αρδευτικών έργων και η επιμέλεια της καλής συντήρησής τους.

δ) Ο έλεγχος της εφαρμογής των υπό αρμόδιων αρχών ή συμβουλίων ή επιτροπή εκδιδόμενων διατάξεων, που αφορούν την διανομή των αρδευτικών υδάτων ή την εκτέλεση ή συντήρηση αρδευτικών έργων ή την καθαριότητα και υγιεινή των υδάτων.

ε) Η βεβαίωση και η καταγγελία των περί τα άνω αντικείμενα αδικημάτων.

1. **Δημοσίευση Πρόσκλησης**

Η πρόσκληση θα δημοσιευθεί με φροντίδα του Προέδρου τουλάχιστον **επτά (7) ημέρες πριν** από την ημέρα εκλογής (Απόφαση Διοικητικού Συμβουλίου) με τοιχοκόλληση αντιγράφου αυτής στον πίνακα ανακοινώσεων της ΔΕΥΑΡ, στον διαδικτυακό τόπο της ΔΕΥΑΡ <http://www.deyar.gr> και στον ειδικό διαδικτυακό τόπο: <https://et.diavgeia.gov.gr/f/deya_rodou> (ΠΡΟΓΡΑΜΜΑ ΔΙΑΥΓΕΙΑ).

1. **Πληροφόρηση ενδιαφερομένων**

Πληροφορίες παρέχονται στα γραφεία της ΔΕΥΑΡ 2Ο Χιλ. Ρόδου – Λίνδου (Υπηρεσία Διαχείρισης Ανθρώπινων Πόρων) (τηλ. 2241045344 -2241045314) κατά τις εργάσιμες ημέρες και ώρες.

.

1. **Υποβολή Αιτήσεων**

**Κατάθεση Αιτήσεων στα Γραφεία της ΔΕΥΑΡ.**

**Για τη ΔΕΥΑ Ρόδου**

**ΤΣΙΚΚΗΣ ΔΗΜΗΤΡΙΟΣ**

**ΠΡΟΕΔΡΟΣ Δ. Σ.**